Η Συνωμοσία των Κλώνων
Όλος ο γαλαξίας πιστεύει τα ψέματα του Ράμπαρτ, ακόμα κι η Γερουσία. Άδικο.
Δεν μπορούμε να κάνουμε τίποτα, όμως. Ξέχνα το.
Πώς να το ξεχάσω; Ο Καμίνο ήταν η πατρίδα μας, και τον καταστρέψαμε.
Τόσες πόλεις, τόσος κόσμος, χάθηκαν εξαιτίας μας.
Ακολουθούσαμε διαταγές.
Αλήθεια; Τότε, γιατί ο Ράμπαρτ το συγκαλύπτει;
Λυπάμαι, Σλιπ. Δεν μπορώ να μένω άλλο σιωπηλός.
Μια στιγμή. Τι έκανες;
Έστειλα μήνυμα στον Ράμπαρτ.
Του έδωσα την ευκαιρία να πει στη Γερουσία την αλήθεια, πριν το κάνω εγώ.
Κέιντ! Σταμάτα!
Ξέρεις τι είναι ικανός να κάνει ο Ράμπαρτ. Είναι πολύ επικίνδυνο.
Σλιπ, δεν είμαστε κακοί άνθρωποι, αλλά αυτό που κάναμε ήταν λάθος.
Σε παρακαλώ, χρειάζομαι τη βοήθειά σου. Μαζί, μπορούμε να...
Αποκλείστε τον χώρο.
Μπορεί η κατακλυσμιαία καταιγίδα στον Καμίνο να ήταν ένα τραγικό συμβάν,
όμως είναι γεγονός ότι, χωρίς την παραγωγή νέων κλώνων στρατιωτών, είμαστε ευάλωτοι.
To νομοσχέδιο Αμυντικών Προσλήψεων του ναυάρχου Ράμπαρτ μάς προστατεύει.
Συμφωνώ με τον αξιότιμο αντιπρόσωπο της Τραπεζικής Συντεχνίας.
Ο γαλαξίας έχει ανάγκη έναν νέο στρατό κληρωτών.
Έναν στρατό που να απαρτίζεται από τον λαό και να πολεμάει για τον λαό.
Υπάρχει λόγος που αυτό το νομοσχέδιο, κάθε φορά,
εισάγεται, συζητείται και παγώνει.
Στον γαλαξία υπάρχουν πιο επείγοντα ζητήματα
από την δαπανηρή δημιουργία ενός νέου στρατού.
Ο πόλεμος τελείωσε.
Πιθανόν εκεί που μένετε εσείς, γερουσιάστρια Πάμλο.
Αλλά ο Μέσος και ο Εξωτερικός Δακτύλιος είναι γεμάτοι επαναστάτες.
Πρέπει να προστατευτούμε.
Ο στρατός των κλώνων αναπτύχθηκε βάσει του Νόμου Περί Έκτακτων Εξουσιών,
που πρότεινε ο τότε καγκελάριος Πάλπατιν, κατά την κρίση των Αποσχιστών.
Η μεταπήδηση σε έναν στρατό πολιτών που ορκίζονται αφοσίωση
αντιβαίνει θεμελιωδώς στις αρχές αυτού του Σώματος.
Διαφωνώ βαθύτατα, γερουσιαστή Οργκάνα.
Ποια είναι η θέση του αυτοκράτορα στο ζήτημα,
καθώς παραμένει απών από τη διαδικασία;
Ο αυτοκράτορας, όπως πάντα, πιστεύει ότι το Σώμα θα υπηρετήσει τα συμφέροντα
όλων των πολιτών του γαλαξία.
Και τα συμφέροντα των κλώνων στρατιωτών;
Γιατί δεν λαμβάνονται υπόψη στο νομοσχέδιο;
Ο στρατός των κλώνων δεν μπορεί να διατηρηθεί, λόγω ταχύτερης γήρανσης,
και πρέπει να προγραμματιστεί η απόσυρσή του.
Δεν μιλάμε για ανδροειδή, που απλώς τα κλείνεις.
Είναι οι στρατιώτες που υπερασπίστηκαν εμάς και τους κόσμους μας.
Δεν αντιλήφθηκα ότι μιλούσατε εκ μέρους των κλώνων, γερουσιάστρια Τσούτσι.
Αν δεν το κάνουμε εμείς, τότε ποιος;
Μετά από τόσες θυσίες, τους πετάτε έτσι;
Δεν τους δίνετε τίποτα;
Έτσι ξεπληρώνουμε τις υπηρεσίες τους;
Αυτές είναι οι αξίες αυτής της Αυτοκρατορίας;
Πώς να συζητήσουμε τη συγκρότηση ενός νέου στρατού,
χωρίς έτοιμο σχέδιο μέριμνας για τον τωρινό;
Κατανοώ τις ανησυχίες σας, γερουσιάστρια Τσούτσι.
Επιτρέψτε μου να βεβαιώσω το Σώμα ότι θεσπίζονται μέτρα
στήριξης των κλώνων κατά τη φάση απόσυρσης.
Τι γνωρίζετε για τις ανάγκες τους, ναύαρχε; Τους έχετε ρωτήσει;
Ή δεν έχουν λόγο για το μέλλον τους;
Είμαι πρόθυμος να συζητήσω κάθε πιθανό μέτρο που εσείς
ή οι κλώνοι προτείνετε.
Αν συνεργαστούμε, είμαι βέβαιος ότι θα ανταποκριθούμε στις ανησυχίες τους.
Μέχρι τότε, πάντως, προτείνω την απόσυρση του Σχεδίου Αμυντικών Προσλήψεων.
Συμφωνώ.
Ο κυβερνήτης Τάρκιν με είχε διαβεβαιώσει ότι θα εξασφαλίζατε
τη στήριξη της Γερουσίας.
Δεν είμαι αυτός που θα ζημιωθεί αν δεν περάσει το νομοσχέδιο.
Θα περάσει. Λίγοι μαχητικοί γερουσιαστές δεν θα μας εμποδίσουν.
Το έκαναν ήδη.
Αν κάποιοι αρχίσουν να ερευνούν τι συνέβη πραγματικά στον Καμίνο,
τότε το νομοσχέδιο κινδυνεύει.
Και το ίδιο κι εσείς.
Έχω λάβει μέτρα ενάντια σε αυτό το ενδεχόμενο.
Ας πει η γερουσιάστρια Τσούτσι τι απαιτεί για τους κλώνους.
Εφόσον την καθησυχάσουμε, το Σχέδιο θα εγκριθεί,
ενώ τα μέτρα που ζητά θα πρέπει να υλοποιηθούν πολύ αργότερα.
Για το καλό σας, ναύαρχε, φροντίστε να μην υπάρξουν άλλες εκπλήξεις.
Αυτό ήταν, λοιπόν; Εκπληρώσαμε τον σκοπό μας και μας διώχνουν;
Γι' αυτό βρίσκομαι εδώ, για να κατανοήσω καλύτερα τις ανάγκες σας.
Θέλω να παραμείνω στρατιώτης. Μπορείς να μου το εξασφαλίσεις;
Όχι, αλλά, εφόσον ένας κλώνος ολοκληρώσει τις απαιτούμενες τοποθετήσεις του...
Ναι, η Αυτοκρατορία μάς αποσύρει ως παρωχημένους.
Αυτό δεν αλλάζει με λόγια.
Αλλά ίσως αλλάξει το μέλλον σας. Αν φτιάξω ένα πλάνο συνταξιοδότησης...
Πλάνο συνταξιοδότησης;
Προτιμώ να είμαι έξω, να πολεμάω τις ομάδες επαναστατών που ξεφυτρώνουν.
Και τι θα γίνει όταν είστε πολύ μεγάλοι για να πολεμάτε;
Δεν εκπαιδευτήκαμε για να σκεφτόμαστε τέτοια σενάρια.
Καιρός να το κάνετε. Όλοι σας.
Είναι δύσκολο να το αποδεχτείτε, όμως η θητεία σας κάποτε θα τελειώσει.
Μπορείτε να επιλέξετε τι ζωή θα έχετε.
Χρόνια αγωνιστήκατε για μας. Αφήστε με να αγωνιστώ για σας.
Πείτε μου πώς να βοηθήσω, και θα φροντίσω το νομοσχέδιο του Ράμπαρτ να σας καλύπτει.
Ευχαριστώ για την εμπιστοσύνη σας. Θα κάνω ό,τι μπορώ.
Γερουσιάστρια.
Ναι;
Αλήθεια έχετε την πρόθεση να βοηθήσετε τους κλώνους;
Δεν αντιπροσωπεύεστε στη Γερουσία.
Σας αξίζει να μιλά κάποιος για λογαριασμό σας.
Δεν έχει σημασία. Ο ναύαρχος Ράμπαρτ δεν είναι αξιόπιστος.
Γιατί;
Σας είπε ψέματα. Όπως λέει σε όλους.
Ο Καμίνο δεν καταστράφηκε από καταιγίδα.
Ήταν επίθεση, που διέταξε ο ίδιος ο Ράμπαρτ.
Πώς διατυπώνετε τέτοια κατηγορία;
Ήμουν εκεί, στο Βένατόρ του.
Μας έβαλε να ανοίξουμε πυρ στις πόλεις.
Αν ήταν αλήθεια, η Γερουσία θα το ήξερε. Κάποιος θα είχε μιλήσει.
Ο Ράμπαρτ φρόντισε να μην το κάνει κανείς.
Κλώνοι που προσπάθησαν να μιλήσουν είτε μετατέθηκαν,
είτε εξαφανίστηκαν, είτε είναι νεκροί.
Δεν φαίνεσαι καλά, στρατιώτη.
Σλιπ λέγομαι.
Αν δεν με πιστεύετε, ελέγξτε τον υπηρεσιακό φάκελό μου. CT-0409.
Μάλλον είστε από τους καλούς, γερουσιάστρια.
Να προσέχετε.
Όλα εντάξει;
Ναι. Όλα καλά.
Γερουσιάστρια Τσούτσι, ο ναύαρχος Ράμπαρτ σάς περιμένει.
Εντοπίσατε τον στρατιώτη CT-0409;
Όχι ακόμα, αλλά συνεχίζουμε να ψάχνουμε.
Ο Σλιπ είμαι. Έχω κάποιους μπελάδες.
Έμαθα ότι μπορείτε να βοηθήσετε να φύγω, αλλά πρέπει να βιαστείτε. Δεν έχω χρόνο.
Θέλετε η Αυτοκρατορία να χρηματοδοτήσει νέο στρατό και πλήρεις συντάξεις
για εκατομμύρια κλώνους στρατιώτες;
Αν αυτό δεν είναι εφικτό, ναύαρχε,
ίσως η στιγμή δεν είναι κατάλληλη για το νομοσχέδιό σας.
Μακάρι να ήταν έτσι,
μα οι ιστορίες για αναδυόμενες απειλές και ανταρσίες δεν είναι μόνο φήμες.
Προτεραιότητά μου είναι η ασφάλεια του γαλαξία.
Ωστόσο, συμφωνώ μαζί σας.
Το μέλλον των κλώνων απαιτεί περαιτέρω συζήτηση και σχεδιασμό.
Τους το οφείλουμε για τις υπηρεσίες τους.
Σας προβληματίζει κάτι;
Η καταιγίδα που προκάλεσε τον αφανισμό των πόλεων του Καμίνο.
Πώς επιζήσατε εσείς;
Συμμετείχα σε γυμνάσια εκτός πλανήτη.
Αν ήμουν παρών, ίσως να είχαν σωθεί περισσότεροι.
Ήταν μια τραγωδία.
Η πλειονότητα του πληθυσμού του Καμίνο χάθηκε, ναύαρχε.
Είναι παραπάνω από τραγικό.
Πράγματι. Εντούτοις, πρέπει να κοιτάξουμε μπροστά.
Ίσως για κάποιους είναι ευκολότερο απ' ό,τι για άλλους.
Καλή σας μέρα, ναύαρχε.
Γερουσιάστρια Τσούτσι. Έχετε ένα εμπιστευτικό μήνυμα.
Από ποιον;
Ναι;
Εντάξει είναι. Περίμενε εδώ.
Γερουσιαστή Οργκάνα;
Γεια σου, Ράιο.
R2-C4, έχε τον νου σου.
Τάραξες τα νερά στη χθεσινή συνεδρίαση.
Είναι παράξενο ότι ταράζεις τα νερά με τη στήριξη σε έναν δίκαιο σκοπό,
και όχι με την αδράνεια, την απάθεια και την άγνοια.
Πράγματι.
Έμαθα ότι είχες συνάντηση με τον ναύαρχο Ράμπαρτ. Ήταν παραγωγική;
Απρόσμενα παραγωγική.
Περίμενα να πέσω σε τοίχο, όμως δέχτηκε αρκετά αιτήματα των κλώνων.
Ο Ράμπαρτ έχει ταλέντο στο να λέει αυτά που θες να ακούσεις.
Ειδικά όταν δεν θέλει να ψάξεις κάτι βαθύτερα.
Έτσι λένε.
Υπάρχουν κι άλλοι ψίθυροι, αν ακούσεις με προσοχή.
Το θέμα των δικαιωμάτων των κλώνων εντάσσεται σε ευρύτερο πλαίσιο.
Συνδέεται με τις νέες εξεγέρσεις.
Ο αριθμός τους αυξάνεται, και ο αυτοκράτορας φοβάται.
Αν τα συστήματα επαναστατήσουν όπως έκαναν με τη Δημοκρατία,
θα απειληθεί η Αυτοκρατορία του.
Αρκετά βολικό, δεν βρίσκεις;
Καταιγίδα καταστρέφει τις εγκαταστάσεις κλωνοποίησης του Καμίνο,
ανοίγοντας τον δρόμο για τον νέο στρατό.
Η Τιπόκα Σίτι σχεδιάστηκε να λειτουργεί κάτω από το νερό
και άντεξε χιλιάδες καταιγίδες τόσα χρόνια.
Κι όμως, ξαφνικά σβήστηκε από τον χάρτη.
Βρήκα έναν κλώνο
που ισχυρίστηκε ότι ο Ράμπαρτ διέταξε επίθεση στον Καμίνο.
Είχε αποδείξεις;
Είπε ότι ήταν στο σκάφος που άνοιξε πυρ.
Αν τον πείσουμε να καταθέσει...
Πού είναι τώρα αυτός;
Κρύβεται. Τον ψάχνουν οι φρουροί μου.
Πρόσεχε, Ράιο. Μπορεί να μην τον ψάχνεις μόνο εσύ.
Εντόπισες τον κλώνο;
Όχι ακόμη. Αλλά τον ψάχνουν και οι φρουροί της γερουσιάστριας Τσούτσι.
Ακολούθησε τη γερουσιάστρια. Αν τον βρει, τακτοποίησέ τους.
Και τη γερουσιάστρια;
Ναι. Φρόντισε να μην υπάρχουν ίχνη που να οδηγούν σ' εμένα.
Κατανοητό.
Βρίσκομαι στο σημείο του ραντεβού. Πού είσαι;
Καθ' οδόν. Κάνε υπομονή.
Ηρέμησε, στρατιώτη.
Γερουσιάστρια;
Είσαι αρκετά δυσεύρετος.
Τι κάνετε εδώ;
Πιστεύω ότι έλεγες αλήθεια για τον ναύαρχο Ράμπαρτ.
Θέλω να με βοηθήσεις.
Όχι. Όχι. Μόλις έρθει, έφυγα.
Ποιος να έρθει;
Κάποιος που θα με κάνει να εξαφανιστώ, κάπου που η Αυτοκρατορία δεν θα με βρει.
Εσείς πώς με βρήκατε;
Σας ακολούθησαν; Αν με βρήκατε εσείς, μπορούν κι αυτοί.
Μπορώ να σε προστατέψω. Μόλις η Γερουσία ακούσει τι έχεις να πεις...
Γερουσιάστρια, δεν με ακούτε. Ήδη σκότωσαν τον Κέιντ.
Η ζωή μου είναι σε κίνδυνο. Το ίδιο κι η δική σας.
Πρέπει να φύγετε.
Περίμενε!
Δεν επιτέθηκε μόνο στις εγκαταστάσεις κλωνοποίησης.
Ο Ράμπαρτ κατέστρεψε ολόκληρες πόλεις.
Τα θύματα, όπως κι οι κλώνοι που πέθαναν προσπαθώντας να πουν την αλήθεια,
αξίζουν δικαιοσύνη.
Κατάθεσε στη Γερουσία.
Ο Ράμπαρτ πρέπει να λογοδοτήσει.
Γερουσιάστρια, θα επιμείνω να φύγουμε. Δεν είστε ασφαλής.
Έχει δίκιο, άλλωστε δεν με χρειάζεστε.
Τα στοιχεία είναι στο σκάφος του Ράμπαρτ.
Δείτε το βιβλίο διαταγών γέφυρας.
Έσωσα αντίγραφο στο κεντρικό σύστημα...
Τη γερουσιάστρια!
Πρέπει να φύγουμε.
Με το τρία, τρέχουμε.
Θα τον παρασύρω. Τρέξτε στο ταχυσκάφος!
Θα έρθω αμέσως!
Είστε καλά, γερουσιάστρια;
Λοχαγέ Ρεξ; Τι συμβαίνει;
Ήλπιζα να μου πείτε εσείς.
Ήρθα να βρω έναν γνωστό μου κλώνο, όταν άκουσα πυροβολισμούς.
Εσάς θα συναντούσε ο Σλιπ;
Είναι νεκρός. Όπως και οι φρουροί μου.
Τι συνέβη;
Ο Σλιπ μού είπε τι συνέβη στον Καμίνο.
Ήθελα να καταθέσει στη Γερουσία.
Κάποιος είχε αναλάβει να μη συμβεί αυτό.
Ένας κλώνος; Γιατί να κάνει κάτι τέτοιο ένας στρατιώτης;
Δεν είναι στρατιώτης.
Δεν είμαι σίγουρος τι είναι, αλλά μπορούμε να τον ανακρίνουμε σε πιο κρυφό μέρος.
Και διαθέτω το ιδανικό.
Πού είμαστε;
Οι ιδιοκτήτες του συνεργείου είναι φίλοι μου. Λείπουν προσωρινά.
Χαιρόμαστε που ήρθες στην παρέα μας. Πώς σε λένε;
Δεν φοράς κανένα διακριτικό.
Για ποιον δουλεύεις;
Δεν θες να μιλήσεις για τον εαυτό σου; Εντάξει.
Πες μου τίνος διαταγές ακολουθούσες, και θα σ' αφήσω.
Δεν θα μ' αφήσεις, λοχαγέ Ρεξ.
Λάθος μάχη διάλεξες να δώσεις, αδερφέ.
Δεν είσαι για πολλά.
Ενώ εσύ τι είσαι;
Πιστός.
Η ΣΥΝΩΜΟΣΙΑ ΤΩΝ ΚΛΩΝΩΝ
Υποτιτλισμός: Ειρήνη Παπαδάκη